તાજેતરમાં અમરેલીમાં ૨૩ કરતાં વધુ સિંહોના મોતના પગલે વન વિભાગ દ્વારા હવે ગેરકાયદે લાયન શો કરતાં લોકો સામે પગલા ભરવા માટે અભિયાન શરૂ કરવામાં આવ્યું છે. જેમાં તાજેતરમાં ઍક ભકત્તા નામની સિંહણને મરઘી બતાવીને તેને પરેશાન કરવામાં આવતી હોવાનો વીડિયો વાયરલ થયો હતો. આ ઘટનામાં સંડોવાયેલા આરોપીઅોને પણ પકડી લેવા માટે તપાસ ચાલી રહી છે. બીજી તરફ વન વિભાગ અને જિલ્લા વહીવટીતંત્ર દ્વારા સંયુકત્ત રીતે તપાસ હાથ ધરીને તલાલા, બોરવાવ , ચિતરોડ અને ભોજદેમાં જુદી જુદી ૪૦ જેટલી હોટેલ, ફાર્મ હાઉસ, રિસોર્ટ સીલ કરી દેવાયા છે. આ ઉપરાંત ૨૩ સિંહોના મોતની ઘટનાને પગલે આ વખતે સૌરાષ્ટ્રમાં દિવાળીમાં આવતા પ્રવાસીઅોની સંખ્યા પર પણ અસર જાવા મળી રહી છે. વન વિભાગ, કલેકટર કચેરીની સ્કવોર્ડ, પોલીસ, જિલ્લા વિકાસ અધિકારીની અોફિસની ટીમ અને વીજ વિભાગની ટીમ દ્વારા સંયુકત્ત રીતે દરોડા પાડીને તલાલા, ભાજદે, ચિતરોડ અને આજુબાજુના ગામોમાં ૪૦ જેટલા ફાર્મ હાઉસ, હોટેલ અને રિસોર્ટ સીલ કરી દેવાયા છે. ગત વર્ષે ગુજરાત હાઈકોર્ટના આદેશ બાદ ૪૮ જેટલા ગેરકાયદે ફાર્મ હાઉસ અને હોટેલ સીલ કરી દેવાયા હતા. આ ઉપરાંત ૬ લાખની વીજ ચોરી પણ શોધી કાઢવામાં આવી છે.